«Келісемін» «Бекітемін»

Тәрбие ісінң меңгерушісі: Ақмешіт ауылының №15 орта

 мектеп ММ-нің директоры:

 Г.А.Куракпаева С.Б.Аппасов

« » 2017ж. « » 2017ж.

**Мерекелік іс-шара**

**Тақырыбы: «*Нұр себеле,***

 ***Ұлыстың ұлы күні !»***



**Жауаптылар:** Сынып жетекшілер, тәлімгер

Сабақтың тақырыбы: *«Нұр себеле, Ұлыстың ұлы күні !»*
Сабақтың мақсаты:
1.Оқушылардың санасына халқына деген мақтаныш сезімін ұялату, ана тілін,оның тарихын,өнерін,мәдениетін қастерлеуге, қазақтың салт-дәстүрлері туралы білімдерін кеңейту,сөйлеу шеберлігін жетілдіру,мәнерлеп оқуға дағдыландыру,сахналау өнеріне баулу.
2.Халықтың салт-дәстүрін,әдет-ғұрпын үйрете отырып,Наурыз қазақтың ұлттық мейрамы екенін ашып көрсету.
3.Сабақты халықтық педагогикаға негіздей отырып,қазақ халқының ұлттық ойындарын, ұлттық тағамдарын,нақыл сөздерін қастерлей отырып,балаларға ұғындыру.
**Сабақтың көрнекілігі:** Сахнаны мерекеге сай безендіру,оқушылардың наурыз тақырыбына арнап салған суреттері, нақыл сөздер, ұлттық тағам түрлері, құрақ көрпе, мақал-мәтелдер, қабырға газеті.

**Тәрбие ісінің меңгерушісі Куракпаева Г.А.:** -Наурыз қазақтың шын мағынасындағы ұлттық мейрамы.Наурыздың 22-сінде күн мен түн теңеледі, қыс өтіп,көктем келеді.Тіршілік басталады.Ол-тіршілік арқауы-тамақ.Малдың қыстан аман шығуы,оның өсіп-өніп төлдеуі.Қазақ халқы үшін үлкен мейрам-жаңа жыл болып саналған.Жыл басы-Наурыз халқымыздың салтында ойын-күлкінің көркі мен сәні Қожанасыр, Алдар көсе болған.Міне енді,сол ауылда болып жатқан «Нұр себеле, Ұлыстың ұлы күні !» атты мерекелік іс шараға сағатына қош келдіңіздер!
**1-оқушы Дарина:** О,жарандар,жарандар, Бәрің мұнда қараңдар. Наурыз той басталды, Теккке қарап тұрмаңдар.

 **2-оқушы** **Қымбат**:Әуелесін армандар, Үміті от боп жанғандар. Бақ дарып, Қызыр қарасын, Мерекеден қалмаңдар.

**3-оқушы Аяулым:** О,жарандар,жарандар, Тамашадан қалмаңдар, Құс қанатты көңілмен, Жер әлемді шарлаңдар.
**4-оқушы Эльмира:** Оятып шың мен асқарды, Ерітіп мұз бен ақ қарды Нұрландырған даланы, Наурыз көктем басталды.
**Бәрі бірге:** Наурыз мерекесі баршаңызға құт-береке әкелсін!

**Жүргізуші-Тулеулина Г.И.:** Құрметті ауылдастар, қонақтар, ата-аналар! Ұлыстың Ұлы күні-Наурыз мейрамы құтты болсын!
Наурыз-көнеден келе жатқан мейрам.Күні бүгінге дейін жер шарындағы көптеген халықтардың дәстүрлі мерекесіне айналған.
Наурыз-бақтың бастамасы, жақсылықтың жаршысы,өмірге нұр сыйлаған, халық қастерлейтін күн.

Еліміздің несібесі көп болсын,

Сиыр желіні толатұғын сүт болсын.

Жауын жауып, жер бетіне көк толсын,

Даламызға бұл жаңа жыл құт болсын!-деп Наурыз думанның бүгінгі «Нұр себеле, Ұлыстың ұлы күні !» атты мерекелік думанға қош келдіңіздер!

**5-оқушы Аймира:**
Наурызым міне келді жайраңдаған,
Ынтымақ пен достық бір сайраңдаған
Мол дастархан ақ ниет ырыс толған,
Көктемнің бұл күніне қайран қалам.

Күннің жаңа нұры бар

Мүның ғажап сыры бар

Халық сүйген мейрам- бұл

Қарсы алайық, тұрындар!

  **(Наурыз ақырындап кіріп келеді)**

 ***Ән «Қош келдің, Наурыз» орындайтын кішкентай***

 ***бүлдіршін қызымыз Олжабай Қымбат***
**Наурыз:**

Салем, ата- аналар

Айналайын, балалар!

Ашық болса күніміз,

Ашылады нұрымыз.

Сәлем қарты халқымның уақытыма риза боп Бақытыма шалқыдым
«Ұлыс оң болсын,ақ мол болсын!Ұлыс бақты болсын,төрт түлік ақты болсын» десіп,өткенге салауат айтып,келер күннен береке тілеп,ақ көңіл, адал жүрекпен құшақтарын айқастырып табысатын қасиетті күн-Наурыз мерекесі құтты болсын,ағайын!

**Жүргізуші:** 22-наурыз-аспан денелері өздерінің бастапқы нүктелеріне келіп,күн мен түн теңелетін, жан-жануарлар төлдеп,адамдардың аузы аққа тиетін,жер үстіне шаттық орнаған күн.
Шашу,шашу шашайық,
Ән-думанға басайық.
Наурыз келді далама,
Жаңа жыл келді аулыма ***(шашу шашылады)***

**Әже-Рыскүл Сағынбайқызы:**

Наурыз-көктем тойымыз

Той дәмі мол тойыныз!

Күн ұзарар жылынып,

Өсер біздің бойымыз.

Төлдеді де малымыз,

Тамыр жайды талымыз.

Той жасап ел енді

Қуанышқа бөленді

Жарқыраған жас нұрлы

Жаса, Наурыз, дәстүрлі!

**Наурыз:** Шашу шаштық болсын деп аман халқым,
Болған соң мұндай дәстүр жақсы салтым.
Шашуды тер, мол болсын деп несібелі
Келер жылға жетсек деп аман-есен.

**Жүргізуші:**
Бұл әлемде мереке көп,
Қуанышты ,әдемі!
Ал біз үшін ең жақсысы
Қымбатты Наурыз мейрамы!

***Сөз кезегін мектебіміздің басшысы Аппасов Сағындық Бесимбайұлына береміз.***

**Наурыз:**

Наурыз қайта оралды атыда аңыз

Сұрамаймыз алғыс та, ақыл да біз.

Үй дастархан, даламыз сахнамыз,

Ұлы мейрам Наурызға шақырамыз.

Келесі сөз кезегін біздің мерекелік кешке келіп отырған қонақтарымызға береміз:

**Жүргізуші:**
«Құлақтан кіріп бойды алар,
Әсем ән мен тәтті күй.
Көңілге түрлі ой салар,
Әнді сүйсең менше сүй»-деп Абай атамыз жырлағандай ортаға әнші

 қызымыз Балгожина Даринаның орындауында

 ***«Қазағымның дәстүрлері!» әнін*** тамашалаңыздар.
**Наурыз:**
Күн мен түн теңелді,
Жер шуаққа кенелді.
Соны тойлар ел енді.
Наурыз тойы –салтымыз,
Көгерсін деп халқымыз,
Көшеге тал егеміз.
 **(Күн мен түн ортаға шығады.)**
**Күн- Аружан:** Сәулесі мол Күнмін.
**Түн-Медина:** Жұлдызы көп Түнмін.
**Екеуі бірігіп:** Бүгін біздер бірдей боп,
 Теңелеміз бүгін біз.
**Түн:** Ал ертең, күн ұзақ.
**Күн:** Түн қысқарар бірақ.
**Екеуі бірігіп:** Ұйқы қанбай қалып,
 Жүрмеңдер тек бірақ.

**Наурыз:** Ал, кішкентай бүлдіршіндер , Наурыз мерекесі бастау бұлақтар мен балғын таланттардың көзін ашар кез екенін ортаға шығып көрсетіңдер!

 Мектепалды даярлық сыныбының оқушыларының орындауында

 **би «Наурыз біздің Жаңа Жыл!»** қабыл алыңыздар!

**Жүргізуші:**

Тәуелсіз биік халқымның

Желбиреп туы шалқысын

Әз наурыз келіп еліме

Жер Ана бойы балқысын

Жаңғырар дәстүр салтымның

Күзелсін бұлақ жағасы

Қастерлі менің халқымның

Мереке Наурыз жыл басы!

**Жүргізуші:** Келесі сөз оқушыларға беріледі

  ***Монтаж***

**А.Дидар:**

Қазағым,Наурызың құтты болсын

Көтерген шаңырағың биік болсын.

Тілектері ұлтымның қабыл болып,

Жақсылығын бір Алла беріп тұрсын.

**Медина:**

Наурыз тойы – ақ батаның бастауы

Береке мен бірліктің бастауы,

Жеті түрлі қасиетті дәмменен,

Байтақ елдің толады бастауы.

**А.Дидар:**

Наурыз тойы салтымыз

Аман болсын халқымыз

Ұлыс оң болсың!

Ақ мол болсың!

Тойла бүгін,тауларым мен боз далам,

Тойла бүгін, қарттарым мен бозбалам.

Қайта оралған намысымдай Наурызым,

Жаңа жыл боп қош келіпсің, Наурызым!

**Медина:**

Наурыз тойы құтты болсын,

Ел ырысы құтқа толсын!

Бақыт әкеп Ұлыс күні,

Бұзылмай ел тыныштығы,

Бақыт құсы баққа қонсын!

**Айбек:**

Ұлыс күні кәрі-жас

Құшақтасып көріскен.

Жаңа ағытқан қозыдай

Жамырасып өріскен.

Ұлыс күні қар еріп,

Сай-салалар гүрілдер.

Көк шөбі шығып желкілдеп,

Дүние біткен күлімдер.

**Дарын:**

 Құтты болсын әр күнің,

 Сыйла бақыт баршаға.

 Сәбидің әсем шат үнін

 Тыңдат абзал анаға.

 Наурыз – достық,

 Наурыз – күн

 Барша халық бірлігі.

 Тағы келді Ұлыс күн,

 Жалғасып ғалам тірлігі.

**Данагүл:**

 Күн менен түн теңелді,

 Жер шуаққа кенелді,

 Қуанышта ел енді

 Наурыз келді салтымыз.

 Көгерсін деп халқымыз,

 Көшеге тал егеді.

 Наурыз тойы – береке,

 Наурыз тойы – жыр-аңыз.

**О.Дидар:**

Наурызды тәңір бізге нәсіп еткен,

 Мейірім танысын деп тасып өткен.

 Наурыз сән-салтанат,ұлттық рух,

 Бақытты наурызы бар халқым неткен!

 Халықтың пейілінен жаралғандай,

 Сұлу күн шуағындай таралғандай

 Ел мен жер елжірескен,қуанысқан,

 Наурызда ажар қандай,арай қандай!

**Айымжан:**

 Наурыз мейрам жүректерге нұр сепкен,

 Маңдайымнан сүйіп жатыр күн көктем.

 Жарығымен,шуағымен Күн – ана,

 Алып келді жер бетіне гүл көктем.

**Снежана:**

 Жыл басының алғашқы тілегі:

Ұлыс бақты болсын,

Төрт түлік ақты болсын,

Ұлыс береке берсін,

Бәле-жала жерге енсін.

Ұлыс оң болсын!

Ақ мол болсың!

**Медина:**

Гүлдерді төгіп алқызыл

Нөсерден жасыл жыр құрап,

Наурызым келді,Наурызым,

Үстінен уыз бұрқырап!

**Бәрі:**

Құтты болсын бұл Наурыз!

**Жүргізуші:** «Тумар» би тобының орындауында ***«Шашу» би*** қабыл

 алыңыздар.

**Наурыз:** Уа,халайық! Бұл Ұлыстың ұлы күні.Ақ түйенің қарны жарылған күн.Наурыз күн мен түннің теңелер мезгілі.Қар еріп,жер жүзі көктеп,көгеріп,тіршілік атаулыға жан бітіп,жасаратын шақ.Бұл ата-бабаларымыз үй-үйді аралап,Наурыз көжеден дәм тататын күн.

**Жүргізуші:**Достар,астың атасы не? (нан) «Нан болса-ән болады», «Арпа бидай ас екен,алтын,күміс тас екен»Наурыз тойының өзіне тән үлкен ырым асы- Наурыз көже.Міне,бүгін аналарың сендерге наурыз көже пісіріп жіберген екен. Біз аналарымызға арнап **« Ақжәйнақ» атты әнімізді** айтып берейікші.

 ***/Наурыз көже қыздар залға әкеледі/***
**Наурыз:**
Сәнді көктем-наурыз,
Наурыз тойы жырымыз.
Көңіл гүлдей жайнасын,
Құлпырсын Күн мен Ай,
Құтты болсын Наурыз той!

**Біздің мектептің түлегі Олжабаев Жоламанның орындауында**

 **« » әңің қабыл алыңыздар!**

**Жүргізуші:** Балалар,ұлы күнде сәлемдесудің де қалыптасқан дәстүрі бар екен,кәне,соны көрейік**.(Ортаға 4 ұл шығады)**
**1-оқушы Айбек:** Амансыз ба, Ұлыс оң болсын,
Ақ мол болсын,
Қайда болса,жол болсын.
**2-оқушы Дарын:** Ұлыс береке болсын,
Бәле-жала жерге енсін.
**3-оқушы Дидар А.:** Ұлыс бақытты болсын,
Төрт түлігің ақты болсын.
**4-оқушы Дидар О.:** Ұлыс бақты болсын,
Әр күніміз жақсы болсын.
Достығымыз берік болсын,
Білім-өнер серік болсын!
 ***(Залға бірін-бірі итеріп қалжыңдасып Қожанасыр /Аңсар/ мен***

 ***Алдар көсе /Расул/ шығады)*Қожанасыр:** Ассалаумағалейкум,халық!Алдар көсені көрмедіңдер ме? Мені алдап кетті.Қайда жүр екен,ә? Қазір кездессін бәлем! Алдар! Алдар! Қайдасың? Менің жаңа шапанымды алдап киіп кетіпті.
**Алдар көсе:** Ей,Қожеке,не болды сонша айқайлап.Неге шақырдың? Өзің бердің ғой сол шапанды.
**Қожанасыр:** Әкел шапанымды.Бер деймін шапанымды.
**Алдар көсе:** Кешіріңіз Қожеке, келіңіз татуласайық, ренжімеңіз.
**Қожанасыр:** Татулассақ татуласайық.Тойға құтты болсын айтайық.
Арайы бар даланың,
Амансың ба,Наурызым.
Сәлем,халқым, тірегім,
Сендермен бірге жүрегім,
Орындалсын ойларың,
Құтты болсын тойларың!
**Алдар көсе:**
Сәлем Наурыз күніміз.
Мейман парқын біліңіз.
Қыруар істі бастаймыз,
Қуанышты үніміз.!
Қайтқан емес толайым,
Алдарыңа келіп тұрмын,
Айналайын,ағайын.

 **Наурыз:** Ұлттық дәстүріміз бойынша қалада болсын, далада болсын әр ұйым, өз наурыз салтанатын көрсетіп, ойын сауықтарын жасайды. Наурыз тойында ұлттық ойындар да ойналған. Кәне, кім қандай ұлттық ойындар біледі? (қыз қуу, теңге алу, аударыспақ,көкпар, асық ойыны, күрес т.б.) Олай болса, біз де бүгінгі тойымызда осы ***ойындарды*** ойнап көрейікші.
 «Көкпар» жұмбақтар сайысы.

**Жұмбақтар:**

 **1**.Жұрттың бәрі оны сүйеді,

 Бірақ қарағысы келмейді. (Күн)

 **2**.Бар ма,жоқ па оны анық білмейсің,

 Ол жоқ жерде өмір сүріп жүрмейсің. (Ауа)

 **3.**Қыс болса қыр мен ойды аралайды,

 Жаз болса қозғалуға жарамайды. (Боран)

 **4.**Дөңгеленіп өседі,

 Желге еріп көшеді. (Қаңбақ)

 **5.**Күн күледі,жер түледі. (Көктем)

 **6**.Бу ұшады жоғары,

 Сайларға су толады.

 Дүрілдейді трактор

 Түрленеді қырат-қыр.

 Жұпары аңқып даланың,

 Исі мұрын жарады

 Жылы самал соғады

 Бұл қай кезде болады? (көктемде)
**Жүргізуші:** Бүгін шаттық,бүгін той, Жаңғырған дәстүр жарқын ой.

 Қыздырған Наурыз мейрамы, Жиналған жастар сауық қой.-деп ортаға

 5-6 сынып қыздардың орындауында **«Бипыл» әнін** қабыл алыңыздар.

 **Жүргізуші:** **:**
Жақсылық жүрегіне жыр еселер,
Биікке шарықтатар киелі өнер.
Наурызың құтты болсын-апа-әкелер!
Наурызың құтты болсын-ата-әжелер!

Құрметті қонақтар! Енді ұлтымыздың салт дәстүрінің бірі «сәбиге ат қою» рәсімін көруге шақырамыз.
 ***Ат қою рәсімі*** Жауапты: Тастембекова С.У.; Нұрахметова З.Е.

**Наурыз:** (Бата берілуі): Қызымыз үлкен жігіт болсын! Ата-анасына қызық болсын Жақсылармен қатар болсын, Жамандармен қатал болсын, Ата-дәстүр байлығын жалғастырар, Берік бұтақ болсын.

**Жүргізуші**: Наурыздарың құтты болсын! Ұлыс береке әкелсін Ақ мол болсын, Қайда барсаң жол болсын Осы тойды қызықтаған Баршаңызда той болсын!

**Наурыз:** Ал,халайық тұрмайық,
Әндетейік,шырқайық
Дөңгелесін бишілер,
Ортамызды ашайық.Енді тамашалайтындарыңыз 7- сынып қыздардың орындауында  ***« Қазақ биі »*** Қол соғып,қошеметпен қарсы алыңыздар. .

**Жүргізуші:**
Көргенде қуанасың таза ауаны,
Құлаққа естілгенде жаз әуені.
Жыл сайын тойланатын мәңгі бақи,
Наурызым құтты болсын қазақ елі.

 **Наурыз:**
Той дегенде қазақтың жаны кірер,
Бағаңды жас білмесе,кәрі білер.
Наурызың құтты болсын нар ағалар,
Наурызың құтты болсын,бар інілер.

Жасай берсін жаңа күн,
Туа берсін жаңа нұр!
Дүр сілкінсіне дала бір.
Құтты болсын Наурыз тойы,
Құтты болсын жаңа жыл.

**жүргізуші:** Ұлыстың Ұлы күні, жаңа жалда наурыздың 21-нен 22-не қараған түні даланы Қызыр баба аралайды екен.

 **Қыдыр баба-Бесимбай аға:** Ал, балапандарым.Жарайсыңдар, «Атаның сөзі-ақылдың көзі» дегендей ата салтын ұмытпай, ұлыс тойын өткізіп жатқандарың өте жақсы. Көсегелерің көгерсін, ырысымыз көп болсын деп Наурыз тойына бата берейін.

 ***(Бата)*** Уағалейкум ас салам! Кең пейілді қазақ елім! Кемелденген ғажап елім! Ұлыс күні құтты болсын! Ел іргесі мықты болсын! Бақыт әкеп ұлыс күні, Баянды боп тыныштығы, Әнші құстар баққа қонсын! Алтын табақ аққа толсын! Бұлт шалмасын ай-күнімді! Жаңа күнім жадырасын! Төл көбейіп,жамырасын! Бағы жанып кәрі-жастың, Басынан бақ арылмасын! Орындалып ойларымыз, Тойға ұлассын тойларымыз!

**Наурыз** **:** Осы айтылғандар,бір алланың құлағына шалынып,періштелер әумин десін.

 **« Ақмешітім -қасиетті мекенім»** әнімен аяқтаймыз
**Жүргізуші:** Демеңіз біз өнерді аяп қалды, Мезгіл де біраз жерге таяп қалды. Қош болып тұрыңыздар көріскенше, Осымен думанымыз аяқталды.

Дастархан халқымның тола берсін, Бақыт құсы басына қона берсін. Ұлы тойдың төресі-Наурыз тойы Жаңа жылдың құт тасы бола берсін.
Әр шаңырақ қуанышқа бөленіп,бақытты балалық,құдіретті даналық жайсын.

 **Тәрбие ісінің меңгерушісі:** Құрметті қонақтар, баршаңызды «Ақпан», «Сандыбай» және «Ақмешіт» ақ отауына шақырамыз! Әр ауыл мерекелік дастархан жайды.

«Ақпан» ауылының үстелін бастауыш сынып оқушылары мен жетекшілері және ата налары дайындады.

«Сандыбай» ауылының үстелін ортаңғы буын оқушылары мен жетекшілері және ата аналары дайындаса,

«Ақмешіт» ауылының үстелін дайындағандар жоғарғы сынып оқушылары мен сынып жетекшілері және ата аналар. Сіздер әр ауылдың үстел мәзірін қарап, бағалаңыздар және Наурыз дастарханынан дәм татыңыздар!